Alvin E. Roth

Alvin Elliot Roth (* 18. december 1951, New York, New York, USA) je americký ekonóm židovského pôvodu. Je profesorom na Stanfordovej a Harvardovej univerzite. Zaoberal sa predovšetkým teóriou hier a experimentálnou ekonómiou. V roku 2012 získal spolu s Lloydom Shapleyom Cenu Švédskej ríšskej banky za ekonomické vedy na pamiatku Alfreda Nobela, a to za „teóriu stabilných trhových alokácií a praktický návrh trhov“. Známe sú jeho aplikácie ekonomickej teórie na problém verejného školstva, konkrétne v New Yorku a v Bostone.

 Životopis 
V roku 1974 dokončil doktorát v oblasti operačnej analýzy na Stanford University a do roku 1982 pracoval na University of Illinois. Prvú profesúru získal v roku 1983 na University of Pittsburgh. V roku 1998 odišiel na Harvard University a 2012 na Stanford. Hosťoval v Haife 1986, Tel Avive 1995 a Jeruzaleme 1995/96.

 Dielo 
 1979:  Axiomatic Models of bargaining 
 1985:  Game-Theoretic Models of bargaining 
 1987:  Laboratory Experimentation in Economics: Six Points of View 
 1988:  The Shapley Value: Essays in Honor of Lloyd S. Shapley 
 1990:  Two-Sided Matching: A Study in Game-Theoretic Modeling and Analysis 
 1995:  Handbook of Experimental Economics 
 2001:  Game Theory in the Tradition of Bob Wilson 

Referencie

 Iné projekty 

 Externé odkazy 
 Profil na stránkach Harvardovej univerzity
 Profil na stránkach Stanfordovej univerzity
 Profil na Nobelprize.org
 Biografia na Nobelprize.org

 Zdroj 

Kategória:Ekonómovia USA
Kategória:Ekonómovia židovského pôvodu
Kategória:Osobnosti USA židovského pôvodu
Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Nositelia Nobelovej ceny z USA
Kategória:Osobnosti z New Yorku